Fikry Ibrahim

Ahmad Fikry Ahmad Ibrahim (lahir 16 April 1994) ialah seorang pelakon dan pelawak Malaysia. Kerjayanya bermula selepas dinobatkan sebagai pemenang tempat ketiga dalam program Lawak Solo 2016. Selain sebagai pelawak, Fikry juga merupakan seorang pelakon dan pengacara.

Kehidupan awal
Fikry dilahirkan pada 16 April 1994 di Jitra, Kedah. Beliau merupakan graduan Diploma Komunikasi Massa (Pengiklanan) di Universiti Teknologi MARA (UiTM) dan menyambung pelajaran di peringkat Ijazah Sarjana Muda dalam jurusan yang sama.

Kerjaya
Sebelum memulakan kerjaya hiburan, Fikry terlebih dahulu bekerja di kedai dobi selama setahun. Beliau memulakan kerjaya pentas dengan mengambil bahagian dalam rancangan Lawak Solo 2016 yang bersiaran di Astro Warna.

Selepas Lawak Solo 2016 tamat, Fikry melangkah ke bidang lakonan dengan menjayakan watak penting bersama Uqasha Senrose dalam Hero Seorang Cinderella yang dibintangi oleh Fattah Amin dan Fazura. Dalam drama ini, beliau memegang watak Noah Farizzam. Beliau paling dikenali menerusi gandingannya bersama penyanyi Siti Nordiana menerusi telefilem Cekelat Semanis Honey dan Cekelat Tak Semanis Honey, seterusnya muncul bersama drama Cekelat Honey.

Beliau bersama-sama Farah Nabilah menjadi penyampai anugerah bagi kategori Artis Terbaik di Anugerah Planet Muzik 2018 yang berlangsung pada 28 September 2018.

Beliau berlakon bersama Farah dalam drama Cik Reen & Encik Ngok Ngek, yang diadaptasi dari novel The Misadventures of Cik Reen & Encik Ngok Ngek karya Maya Adira, di mana beliau memegang watak sebagai Harris Zakuan.

Beliau juga menjadi model untuk muzik video lagu Siti Nordiana iaitu "Hatiku Milikmu" (2018) dan "Angkara" (2020). Fikry bersama rakan niaga, Datuk Khairil Muzamil Abd Rahman mengasaskan aplikasi GoEat yang membantu perniagaan masakan dari rumah dan penghantaran makanan, ia diperkenalkan pada Januari 2020.

Penerimaan media
Dikenali sebagai selebriti yang berkulit sawo matang, Fikry amat mementingkan aspek pendidikan meskipun bergelar selebriti. Beliau dilaporkan mempunyai jumlah pengikut seramai 50,000 pengikut di laman Instagram. Jumlah pengikutnya semakin meningkat sejak menyertai Lawak Solo 2016 dan mengacarakan Gema Gegar Vaganza. Selain itu, beliau juga bertekad untuk bebas dari sebarang kontroversi. Baru-baru ini, berita kurang enak berlaku antara Fikry dan pengarah terkenal, Michael Ang dimana Fikry telah menyuarakan pendapat tentang sikap stesen TV dan pengarah yang sering mengambil pelakon sama dalam drama atau telemovie. Namun begitu, Michael seperti mengagak siapakah gerangan pengarah yang dimaksudkan dan amat marah kepada Fikry sehingga beliau membongkar sikap sebenar Fikry sewaktu mereka sama-sama bekerja dalam drama Rahsia Perempuan di dalam akaun Instagram milik Michael. Fikry cuba untuk tidak cepat melatah walaupun dikecam ramai netizen. Padanya, beliau tidak menyebut nama sesiapa pun dan mencabar agar mencari bukti jika dia didapati bersalah.

Filemografi

Filem

Drama

Telefilem

Videografi

Televisyen

Anugerah dan pencalonan

Catatan

Rujukan

Pautan luar
 

Kelahiran 1994
Orang hidup
Orang Malaysia berketurunan Melayu
Muslim Malaysia
Orang dari Kedah
Pelakon lelaki Malaysia
Pelakon lelaki Malaysia abad ke-21
Pengacara televisyen Malaysia
Pelawak Malaysia
Peragawan Malaysia
Alumni Universiti Teknologi MARA